16:00. ראש העירייה, איציק ברוורמן, הודה בדף הפייסבוק שלו לעובדי העירייה שטיפלו בנזקי הסערה. ברוורמן הוסיף כי עד לשעה זו דווח על מספר בודד של קריאות שטופלו באופן מיידי. הוא ביקש מהתושבים לגלות ערנות ולנקוט משנה זהירות ובמקרה של תקלה או נזק כתוצאה מהגשמים לפנות למוקד העירייה במספר 106. "אני מודה לעובדים הרבים שעושים עבודה נפלאה ומקצועית למען כולנו. שבת שלום חברים", כתב ברוורמן.
13:20. למרות מזג האוויר והשלוליות אושר קיום משחק גביע המדינה בין מכבי פתח תקוה להפועל כפר סבא באצטדיון המושבה.
טיפול רפואי ופינו לבית החולים בילינסון גבר כבן 38 במצב בינוני עם חבלות בגב ובראש.
11:30. במשטח הדשא של איצטדיון המושבה יש שלוליות רבות. עדיין לא התקבלה החלטה לגבי קיומו או אי קיומו של משחק הגביע בין מכבי פתח תקוה להפועל כפר סבא שאמור להתקיים ב-14:00.
11:00. אהוד בן יהודה שלח לנו סרטון שצילם ברחוב שפרינצק, שם היה לתשתיות הניקוז קצת קשה לקלוט את כמות מי הגשמים.
10:15. יו"ר ועד סוחרי מרכז העיר, רפאל זוכאים, בעל חנות אופנה ברחוב חובבי ציון, מדווח שמזג האוויר סביר ואין הצפות, אבל תנועת הלקוחות דלילה במיוחד. זוכאים קורא לתושבי העיר לבוא ולבקר בחנויות במרכז העיר ומבטיח הנחות מיוחדות.
10:00. להערכת גורמי חינוך בעיר, כחמישים אחוז מהתלמידים בעיר לא הגיעו לבתי הספר היום. ישנם אף דיווחים על כיתות עם תלמידים בודדים.
07:30. הורים רבים מספרים כי החליטו לא לשלוח את ילדיהם לבית הספר. בקבוצות וואטסאפ רבות של הורים רצות הודעות בסגנון – "בסופש כזה צריך יקיצה טבעית ולהתחמם בבית עם שוקו חם".
07:20. למי שבכל זאת רוצה לצאת מהבית, אספנו את אירועי הסופש בפתח תקוה.
יום שישי, 07:00. בשעה זו בערך החל לרדת לרדת גשם חזק במקומות רבים בעיר, עדיין אין דיווחים על אירועים חריגים.
יום חמישי, 09:00. לקראת מזג האוויר הסוער שצפוי להיות מחר, יום שישי, פרסמה העירייה את היערכותה לסופה כמו גם את בקשותיה מהתושבים. אתמול, יום רביעי, קיימה העירייה ישיבת מטה מיוחדת בנושא.בעירייה ציינו הבוקר כי במסגרת ההיערכות למזג האוויר הסוער, עיריית פתח תקווה ערוכה עם צוותי חירום לכל תרחיש וביצעה פעולות מנע, ביניהן גיזום ענפים, טיפול בכבישים ובורות, טיפול במבנים מסוכנים, ניקוי פתחי ניקוז, הכנת מוסדות החינוך, סיוע לקשישי ודרי רחוב.
# לפנות מהגג ומהמרפסת ריהוט קל, שלטים וכל חפץ שאינו קשור ועלול לעוף.
# יש לחזק או להוריד אדניות ועציצים הנמצאים במרפסת, בגג או על המעקה.
# יש לחזק מחסנים קלים, אנטנות ודודי שמש, כמו גם גגונים, סככות, פרגולות, נדנדות וכל דבר העלול לעוף ברחוב.
# בדירות פרטיות יש לגזום ענפים הסמוכים לכבלים ועלולים לגרום לפגיעה.
במסגרת ההיערכות, אגף הרווחה פונה אל דרי הרחוב ומציע להם מחסה. אלה שיסרבו להתפנות יקבלו שמיכות, לבוש חם, כובעים, כפפות ואף ידאגו להם לארוחות חמות וכל שיתבקש. צוות סיוע של אגף הרווחה יהיה בשטח.
גם במד"א פרסמו מידע לתושבים לקראת הסופה עם מספר נקודות חשובות עבור אוכלוסיות מיוחדות, וציינו קודם כל כי במקומות בהם יצטבר קרח או שלג על המדרכות והכבישים, הציבור מתבקש להימנע מלנוע שם שלא לצורך, בשל ריבוי מקרים של החלקה ושבירת גפיים בעבר. עוד ציינו במד"א כי במקרה של הפסקת חשמל, עבור חולים המונשמים בביתם על ידי מכשיר הנשמה, יש לוודא כי סוללות הגיבוי של המכשיר זמינות ומוכנות לשימוש לפרק זמן ממושך. כמו כן, יש לשמור על מכשירי חשמל הרחק מהרצפה הרטובה ולשים לב למכשירי חשמל באמבטיה ובמטבח. בכל הקשור לשמירה על חום הגוף של קשישים, תינוקות וחולים המרותקים למיטה, במד"א מציינים כי יש להלביש אנשים מקבוצות אוכלוסייה אלה בשכבות של בגדים קלים, שיאפשר תנועה (תנועה מייצרת חום), יש לכסות אותם בשמיכה קלה ולדאוג לחימום החדר לטמפ' של כ- 24 מעלות, אך אין לכסות תינוקות בשכבות רבות או בשמיכה כבדה, שכן הדבר עלול לגרום לחנק. בנוסף, יש להקפיד שלא יישארו חפצים מיותרים במיטת התינוק על מנת שלא יפגעו בו במהלך הלילה.
הצילומים מרחוב שפרינצק, מראים מערכת ניקוז שעובדת מצייין !!!
חבל שמלאבס לא בדקו לפני הפירסום.
שידאגו גם לחיות חסרות הבית ולא רק לאנשים.. פשוט גועל נפש!